Rugby is groot behaal goue statusNa slegs twee dae het “Rugby is Groot” goue status behaal vir die verkoop van meer as 20 000 eenhede! Hierdie is net nog ‘n bewys dat die land behoorlik rugbykoors het en in spanning wag vir die grootste rugbytoernooi in die wêreld! Met die sukses van die 2007 bekendstelling, “Ons vir jou” (met verkope van 105 000 eenhede), is “Rugby is Groot” gelaai met splinternuwe Afrikaanse treffers, wat die hart trots gaan laat klop en selfs die lagspiere gaan prikkel! Trek aan jou rugbytrui en sing saam met liedjies van Jay (“Bokke hou die beker hier”), die fluweelstem van Theuns Jordaan (“Rugbyhart”) en die voorloper van komiese treffers, Robbie Wessels (“Snorre”). Bok van Blerk (“n Bok gaan mos nie choke”) vorm ook deel van die wenspan en selfs Lianie May (“Bekhou, Kophou”) bewys dat die vroulike geslag net so bankvas agter die manne in groen en goud staan. “Rugby is Groot” bestaan uit 12 splinternuwe snitte, sowel as ‘n paar ou bekendes, insluitende “Ons vir jou”(Bok van Blerk en Robbie Wessels) wat die Springbokke op hulle 2007 toer in die bus geluister het om gees te bou! Speellys